**Ρόδος , 25 Αυγούστου 2025**



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΙΔΡΥΜΑ**

**ΔΗΜΟΤΙΚΟΣ ΟΡΓΑΝΙΣΜΟΣ ΠΡΟΝΟΙΑΣ ΡΟΔΟΥ**

Τμήμα : Προσχολικής Αγωγής

Ταχ. Διευθ. : 28ης Οκτωβρίου 40 Τ.Κ. 85131 Ρόδος

Πληροφορίες : Δούρλια Ελένη

Τηλέφωνο : 22410-44610-600 -20034-68053

Ηλ. Ταχ. : prosxolika@doprhodes.gr

**ΑΝΑΚΟΙΝΩΣΗ**

**ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**για την Εγγραφή και Επανεγγραφή νηπίων με τροφεία και ΕΣΠΑ**

**στους Παιδικούς Σταθμούς του Δημοτικού Οργανισμού Πρόνοιας Ρόδου**

**για το παιδαγωγικό έτος 2025-2026**

Γνωστοποιείται ότι εκδόθηκε η υπ αριθ**. 1994/25-08-2025(ΑΔΑ:60ΛΜΟΡΘ5-7ΡΡ**) Πρόσκληση Εκδήλωσης Ενδιαφέροντος του Προέδρου του Δημοτικού Οργανισμού Πρόνοιας Ρόδου (όπου αναφέρονται αναλυτικές πληροφορίες-οδηγίες),**για την εγγραφή και επανεγγραφή νηπίων**  **στους Παιδικούς Σταθμούς του Δημοτικού Οργανισμού Πρόνοιας Ρόδου (Δ.Π.Σ. Μ.ΚΑΒΑΡΙΝΟΥ και Κοινοτικό Προσχολικό Κέντρο Αγίων Αποστόλων για το παιδί & την οικογένεια)**για το παιδαγωγικό έτος 2025-2026. Η Πρόσκληση Εκδήλωσης Ενδιαφέροντος έχει αναρτηθεί στο Πρόγραμμα «ΔΙΑΥΓΕΙΑ» και στον ιστότοπο του Δημοτικού ΟργανισμούΠρόνοιας Ρόδου **https://www. dopr.gr** (Δομή Προσχολικής Αγωγής ).

**Δικαίωμα εγγραφής** στους Παιδικούς Σταθμούς του Δημοτικού Οργανισμού Πρόνοιας Ρόδου έχουν:

Όλα τα παιδιά που έχουν συμπληρώσει την ηλικία των **2,5 ετών, (παιδιά που γεννήθηκαν από 1.1.2022 μέχρι και 28.02.2023)**

Οι ενδιαφερόμενοι μπορούν **να υποβάλουν μόνο ηλεκτρονικά αίτηση εγγραφής και επανεγγραφής νηπίων** στους Παιδικούς Σταθμούς του Δημοτικού Οργανισμού Πρόνοιας Ρόδου, για το σχολικό έτος **2025-2026**, στη διεύθυνση **https:// www.eservices.dopr.gr.** και να αναρτούν τα απαραίτητα δικαιολογητικά ηλεκτρονικά **σε μορφή pdf** **και μόνο** (όχι φωτογραφίες) στην πλατφόρμα όπως θα ορίζεται από το ηλεκτρονικό σύστημα κατάθεσης αιτήσεων.

Για πληροφορίες οι ενδιαφερόμενοι θα μπορούν να απευθύνονται τηλεφωνικά στους παιδικούς σταθμούς της πρώτης προτίμησής τους.

**Η προθεσμία υποβολής Αιτήσεων** για τις εγγραφές και επανεγγραφές των παιδιών ορίζεται από **Δευτέρα 01 Σεπτεμβρίου 2025 μέχρι και την Πέμπτη 04 Σεπτεμβρίου 2025.**

**Η επιλογή των εγγραφόμενων νηπίων, για όσα δεν έχουν ήδη επιλεγεί μέσω της διαδικασίας μοριοδότησης με τροφεία, θα γίνει με σειρά προτεραιότητας** **βάσει της μοριοδότησης της ΕΕΤΑΑ, των σταθμών που έχουν δηλωθεί και των θέσεων που υπάρχουν ανά σταθμό**.

Μετά την ολοκλήρωση και αυτής της διαδικασίας των αιτήσεων, θα ακολουθήσει η ανάρτηση των οριστικών αποτελεσμάτων μοριοδότησης στην ιστοσελίδα του Δημοτικού Οργανισμού Πρόνοιας Ρόδου **https://www.dopr.gr** ύστερα από την έγκριση τους , με τη λήψη σχετικής απόφασης του Διοικητικού Συμβουλίου του Ιδρύματος **,** θα ακολουθήσει η διαδικασία ενεργοποίησης της εγγραφής επιλεγέντων για φιλοξενία παιδιών στις αντίστοιχες δομές του **Δημοτικού Οργανισμού Πρόνοιας Ρόδου από 15/9/2025 έως και 18/9/2025.** Πληροφορίες στα **τηλέφωνα 22410-20034 (Δ.Π.Σ.»Μ.ΚΑΒΑΡΙΝΟΥ»)** **και 22410-68053 (Κοινοτικό Προσχολικό Κέντρο Αγ. Αποστόλων) και στη Δ/νση του Δ.Ο.Π.(22410-44610)**

Ο Πρόεδρος του ΔΟΠ

Σωτρίλλης Θωμάς

Αντιδήμαρχος Δ.Ρ.